***Minecraft Earth*** adalah permainan kotak pasir realiti berperantara dicipta oleh Mojang Studios dan diterbitkan oleh Xbox Game Studios. Merupakan sebuah spin-off permainan video *Minecraft*, ia mula-mula diumumkan pada bulan Mei 2019, dan boleh didapati di Android, iOS, dan iPadOS. Permainan ini dapat dimain secara percuma, dan pertama kali diterbitkan dalam akses awal pada Oktober 2019.

Permainan
---------

Mirip dengan *Minecraft*, *Minecraft Earth* diasaskan atas membina bangunan, mengumpulkan sumber, mencipta, dan meneroka. Permainan ini menggunakan mesin permainan Bedrock yang sama dengan versi *Minecraft yang lain*. Dalam "mod bina", pemain dapat membina bangunan realiti berperantara di "pelat binaan" dengan kerjasama pemain lain, kemudian menjelajahinya dalam ukuran penuh dengan "mod main". Dalam kedua-dua mod bina dan mod main, pelat binaan ditumpangkan ke dunia nyata dengan menggunakan realiti berperantara (AR) dan kamera telefon. Pemain dapat mengumpulkan sumber dengan mengumpulkan "*tappables*" dalam peta dalam permainan dan dengan melengkapkan "penerokaan" yang mungkin merupakan sebuah teka-teki, tugas tertentu, atau lokasi maya dengan entiti bermusuhan untuk dikalahkan. *Minecraft Earth* mengambil kira objek fizikal seperti pokok dan tasik supaya dapat mengurangkan insiden dan gangguan pada simulasi AR.

*Minecraft Earth* merangkumi pelbagai jenis entiti dalam permainan yang disebut "*mobs*" yang merupakan variasi eksklusif *mobs* dalam *Minecraft*. Permainan ini mempunyai dua mata wang dalam permainan: "rubi" dan "*minecoin*". Rubi boleh diperoleh melalui bermain atau dibeli dengan wang sebenar, dan dapat digunakan untuk membeli barang-barang yang mempengaruhi permainan seperti "pelat binaan".  Minecoin, yang terdapat dalam semua edisi Bedrock *Minecraft*, hanya dapat dibeli dengan wang sebenar dan digunakan untuk membeli barang kosmetik, seperti pek tekstur dan kulit watak.

Pembangunan
-----------

*Minecraft Earth* menggunakan maklumat dari OpenStreetMap untuk maklumat peta dan dicipta menggunakan Microsoft Azure untuk ciri-ciri realiti berperantara.  Permainan ini percuma untuk dimain, dan menyokong telefon pintar Android dan iOS.

Semasa Microsoft Build 2015, pasukan HoloLens Microsoft melancarkan sebuah versi *Minecraft* dalam realiti berperantara. Pada 8 Mei 2019, sebuah treler diterbitkan yang menunjukkan sebuah *Muddy Pig*.  *Minecraft Earth* telah diumumkan ketika ulang tahun ke-10 *Minecraft* pada Mei 2019. Microsoft membuat laman web untuk pemain mendaftar untuk beta tertutup yang dikeluarkan pada pertengahan tahun 2019, dan Microsoft berniat untuk menerbitkan permainan tersebut secara beransur-ansur. Cara permainan multipemain dipamerkan di Apple Worldwide Developers Conference pada bulan Jun 2019.

Terbitan
--------

Beta tertutup pertama kali dikeluarkan untuk iOS pada 16 Julai 2019 di Seattle dan London, kemudian di Stockholm, Tokyo, dan Mexico City selama dua hari berikutnya. Pengguna Android di bandar-bandar ini memperoleh akses ke beta tertutup pada 30 Ogos 2019. 

*Minecraft Earth* pertama kali diterbitkan dalam akses awal di Iceland dan New Zealand pada 17 Oktober 2019, dan perlahan-lahan dilancarkan di negara-negara lain pada minggu-minggu berikutnya, seperti Amerika Syarikat pada bulan November.

Sambutan
--------

*Newshub* mengatakan bahawa permainan itu "sangat bercita-cita tinggi". Firma penyelidikan Sensor Tower melaporkan bahawa ia dimuat turun 1.4 juta kali pada minggu pertama pelepasannya, dengan 1.2 juta dari Amerika Syarikat.

### Anugerah

Permainan ini dinominasikan untuk "Permainan VR/AR Terbaik" di Game Critics Awards, dan memenangi Anugerah Coney Island Dreamland untuk Permainan AR/VR Terbaik di New York Game Awards.

Rujukan
-------

1. ↑  Wilborgh, Thomas. "The Sound of Scary". *Minecraft.net*. Mojang Studios. Dicapai pada 11 June 2020.
2. ↑  "Minecraft Earth busts out of the box as a Pokemon Go-inspired mobile AR game". *PCWorld* (dalam bahasa Inggeris). 17 May 2019. Dicapai pada 17 May 2019.
3. ↑  "Minecraft Earth FAQs". *Home* (dalam bahasa Inggeris). Diarkibkan daripada yang asal pada 2019-11-07. Dicapai pada 7 November 2019.
4. 1 2  "'Minecraft Earth' makes the world your augmented reality playground". *Engadget* (dalam bahasa Inggeris). 17 May 2019. Dicapai pada 17 May 2019.
5. ↑  Warren, Tom (17 May 2019). "Minecraft Earth goes a step beyond Pokemon Go to cover the world in blocks". *The Verge*. Dicapai pada 17 May 2019.
6. ↑  Campbell, Colin (17 May 2019). "Minecraft Earth is Microsoft's wild shot at the next Pokemon Go-style AR blockbuster". *Polygon*. Dicapai pada 17 May 2019.
7. ↑  Robertson, Adi (17 June 2015). "HoloLens games are too good for HoloLens". *The Verge*. Dicapai pada 17 May 2019.
8. ↑  "Is a new Minecraft AR game coming?". *BBC*. 8 May 2019. Dicapai pada 17 May 2019.
9. ↑  "Minecraft: AR game Minecraft Earth and MINECON announced on 10th birthday". *BBC*. 17 May 2019. Dicapai pada 17 May 2019.
10. ↑  Warren, Tom (3 June 2019). "Microsoft demos Minecraft Earth at Apple's WWDC event". *The Verge* (dalam bahasa Inggeris). Dicapai pada 4 June 2019.
11. ↑  Kumparak, Greg. "Minecraft Earth starts rolling out in beta in Seattle and London". *TechCrunch*. Dicapai pada 17 July 2019.
12. ↑  Porter, Jon (30 August 2019). "Minecraft Earth Android beta launches in five cities". *The Verge*. Dicapai pada 30 August 2019.
13. ↑  Lawler, Richard (30 August 2019). "'Minecraft Earth' beta is available on Android -- in five cities". *Engadget*. Dicapai pada 30 August 2019.
14. ↑  Diaz, Justin (17 October 2019). "Minecraft Earth Early Access Begins Today With Iceland & New Zealand". *Android Headlines*. Dicapai pada 26 October 2019.
15. ↑  Killman, Brandon (13 November 2019). "Minecraft Earth is available in the US for fans hoping to play the AR game early". *CNN*. Dicapai pada 14 November 2019.
16. ↑  Rutledge, Daniel (29 September 2019). "Minecraft Earth: Believe the hype, this is the next big thing". *Newshub*. Dicapai pada 29 September 2019.
17. ↑  "Minecraft Earth Builds Up 1.4 Million Downloads After U.S. Rollout". *Sensor Tower*. 21 November 2019. Dicapai pada 2 July 2020.
18. ↑  Nunneley, Stephany (27 June 2019). "E3 2019 Game Critics Awards – Final Fantasy 7 Remake wins Best of Show". *VG247*. Dicapai pada 23 January 2020.
19. ↑  Meitzler, Ryan (22 January 2020). "The New York Video Game Awards 2020 Winners Revealed; The Outer Worlds Takes Game of the Year". *DualShockers*. Dicapai pada 22 January 2020.

Pautan luaran
-------------

* Tapak web rasmi